**โรงเรียนในเครือคณะภคินีเซนต์ปอล เดอ ชาร์ตร**

**ชั้นประถมศึกษาปีที่** 4 **ปีการศึกษา** 2555

**สาระที่ 3** ผู้รู้จักรัก

**มาตรฐานที่ 3.6** ความยุติธรรม

**หน่วยที่ 1** ความยุติธรรม คือ การรู้จักเลือกทำในสิ่งที่ดีและถูกต้อง **จำนวน** 1 **คาบ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. มาตรฐานการเรียนรู้**

ส 1.1  ยึดมั่น และปฏิบัติตามหลักธรรม เพื่ออยู่ร่วมกันอย่างสันติสุข

ส 2.1 เข้าใจและปฏิบัติตนเป็นพลเมืองดี มีค่านิยมที่ดีงาม และดำรงชีวิตอยู่ร่วมกันในสังคม

 อย่างสันติสุข

**2. สาระการเรียนรู้**

1. ความยุติธรรม คือ การรู้จักเลือกทำในสิ่งที่ดีและถูกต้อง

 2. ความหมาย และความสำคัญ ของการรู้จักเลือกทำในสิ่งที่ดีและถูกต้อง

**3. ผลการเรียนรู้**

1. รู้และเข้าใจความหมายของความยุติธรรม คือ การรู้จักเลือกทำในสิ่งที่ดีและถูกต้อง

2. อธิบายถึงความสำคัญของการรู้จักเลือกทำในสิ่งที่ดีและถูกต้อง

**4. สาระสำคัญ**

การรู้จักเลือกทำในสิ่งที่ดีและถูกต้อง คือ ต้องไตร่ตรองพิจารณา คิดรอบคอบ ก่อนลงมือทำว่าสิ่งนั้นกระทบ หรือส่งผลร้ายกับผู้อื่นหรือไม่ แยกแยะได้ว่าสิ่งใดดี และสิ่งใดไม่ดี

 ความสำคัญของการรู้จักเลือกทำในสิ่งที่ดีและถูกต้อง คือการไม่เบียดเบียนตัวเอง และไม่เบียดเบียนคนอื่น หรือสิ่งอื่นที่อยู่รอบตัวเรา การไม่เบียดตัวเองก็คือการทำใจให้สดใส เบิกบาน มีความสุข คิดดี พูดดี ทำดี ส่วนการไม่เบียดเบียนคนอื่น ก็คือ คำพูดและการกระทำของเราต้องไม่ไปกระทบหรือทำร้ายคนอื่น หรือให้กระทบน้อยที่สุด

**5. กิจกรรมการเรียนรู้**

 - นักเรียนช่วยกันนำเสนอคำตอบของ “ความยุติธรรม คือ.....” ในรูปของ MIND MAP โดยเขียนบนกระดาน เช่น

 ความยุติธรรม

 การไม่แบ่งแยก ช่วยด้วยความเต็มใจ

 .......................... ...........................

 .......................... .......................... ..........................

 - แบ่งกลุ่มนักเรียนโดยคละนักเรียนเก่ง ปานกลาง อ่อน กลุ่มละ 4-5 คน จากนั้นครูแจกนิทานเรื่อง “คนต่อเทียน” ที่สืบค้นจากแหล่งเรียนรู้ภายในคือ ห้องอัจฉริยะไอที ให้นักเรียนอ่าน แล้วตั้งคำถามให้นักเรียนช่วยกันวิเคราะห์หาคำตอบ ดังนี้

* เพราะเหตุใด ตายกับยายจึงต้องนำเงินเก็บที่มีอยู่น้อยนิดมาซื้อเทียนจุดให้แสง

สว่างกับผู้อื่น

* สองตายาได้รับสิ่งใดจากการกระทำดังกล่าว
* สมมติว่านักเรียนเป็นสองตายาย นักเรียนจะปฏิบัติเหมือนสองตายายหรือไม่

เพราะเหตุใด

* นิทานเรื่องนี้ แสดงให้เห็นถึงความหมายของการกระทำในสิ่งที่ดีและถูกต้อง

อย่างไร ให้นักเรียนร่วมกันอภิปรายหน้าชั้น พร้อมทั้งสรุปเรื่อง ข้อคิดที่ได้ ผลของการทำในสิ่งที่ดีและถูกต้อง ลงในใบกิจกรรม “ทำดี ใครๆก็ทำได้” โดยเชื่อมโยงจาก Mind Map บนกระดาน

จากนั้นแสดงผลงานที่บอร์ด

 - ครูและนักเรียนช่วยกับสรุปความหมาย และความสำคัญของการรู้จักเลือกทำในสิ่งที่ถูกต้องอีกครั้ง

 - นักเรียนทำแบบประเมินพฤติกรรมตนเอง หน่วยที่ 1 เรื่อง ความยุติธรรม คือ การรู้จักเลือกทำในสิ่งดีและถูกต้อง

**6. สื่อ / แหล่งการเรียนรู้**

**6.1 สื่อการเรียนรู้**

1. นิทานเรื่อง “คนต่อเทียน”

2. ใบกิจกรรม “ทำดีใครๆก็ทำได้”

**6.2 แหล่งการเรียนรู้**

 - ห้องอัจฉริยะไอที

**7. การวัดและการประเมินผล**

|  |  |  |
| --- | --- | --- |
| **วิธีการวัดผล** | **เกณฑ์การประเมินผล** | **เครื่องมือที่ใช้วัด** |
| - สังเกตพฤติกรรม | - นักเรียนร่วมกิจกรรมและผ่านเกณฑ์อย่างน้อยร้อยละ 80 ของจำนวนนักเรียนทั้งหมด | - แบบสังเกตพฤติกรรม |



 จาก www.oknation.net/blog/nambun/2009/03/25/entry-2

            กาลครั้งหนึ่งนานมาแล้ว มีหมู่บ้านเล็ก ๆ แห่งหนึ่งตั้งอยู่ในป่าลึกที่ห่างไกลจากความเจริญ ผู้คนในหมู่บ้านล้วนแล้วแต่เป็นคนยากจนและมีชีวิตที่ลำบาก  หนำซ้ำ...หลังพระอาทิตย์ตกดิน  ชาวบ้านทุกคนก็แทบจะไม่กล้าออกจากเรือนพัก  เพราะรอบ ๆ หมู่บ้านเป็นป่าทึบที่แม้แต่แสงจันทร์ก็ยังยากที่จะส่องลงมาได้ ทำให้สัตว์ร้ายต่าง ๆ มักแฝงตัวอยู่ในความมืดแล้วหาโอกาสทำร้ายชาวบ้านหรือนักเดินทางที่บังเอิญผ่านไปผ่านมาอยู่เสมอๆ

            วันหนึ่ง  ชายชราซึ่งเป็นคนเก่าแก่ของหมู่บ้านรู้สึกเป็นห่วงลูก ๆ หลาน ๆ และผู้คนที่อาจโดนสัตว์ป่าทำร้ายไม่วันใดก็วันหนึ่ง  ชายชราจึงปรึกษากับภรรยาที่มีอายุไล่เลี่ยกันเพื่อหาวิธีป้องกันอันตรายให้แก่ทุก ๆ คน

            หลังจากที่สองตายายปรึกษาหารือกันอยู่หลายวัน  ในที่สุด ทั้งคู่ก็ตัดสินใจนำเงินที่ตั้งใจเก็บไว้ใช้ในบั้นปลายชีวิตไปซื้อเทียนไขจำนวนหนึ่งหมื่นเล่ม แล้วทำการจุดเทียน พร้อมกับนำมันไปติดตั้งบนก้อนหินทั้งในตัวหมู่บ้านและในราวป่า  จนหมู่บ้านและป่าที่เคยมืดสนิทในยามค่ำคืนกลับสว่างไสวด้วยแสงเทียนดูงามตาน่าพิศวง

            แสงเทียนที่งดงามทำให้ผู้คนจากทั่วทุกสารทิศอยากรู้ว่าแสงสว่างกลางป่ามีที่มาอย่างไร  ชาวเมืองที่อยู่ห่างไกลบางคนเข้าใจว่า ผู้ที่นำเทียนมาติดตั้งในป่าอาจเป็นคนของพระราชาผู้ครองแคว้น บางคนเดาว่าอาจเป็นความเมตตาของเศรษฐีใจบุญที่มีเงินมหาศาล บางคนคิดไปว่าอาจเป็นฝีมือของเทวดาที่แอบมาช่วยเหลือมนุษย์  เมื่อความสงสัยทวีมากขึ้นเรื่อย ๆ  ชาวเมืองทั้งหลายจึงพากันเข้าไปในป่าเพื่อหาคำตอบ

            เมื่อชาวเมืองทั้งหลายพากันเข้ามาในป่า  พวกเขาก็เห็นชายชรากับภรรยาค่อย ๆ เดินจุดเทียนไปทีละเล่ม ๆ จนครบทั้งหนึ่งหมื่นเล่มอย่างไม่ย่อท้อต่อความเหน็ดเหนื่อย  หลังจากนั้น ชาวเมืองก็ตามสองตายายกลับไปที่เรือนพัก ซึ่งเพียงแค่เห็นสภาพของเรือนพัก ทุกคนก็รู้ในทันทีว่า ผู้เฒ่าทั้งสองไม่น่าจะเป็นคนที่มีเงินทองเหลือกินเหลือใช้แต่อย่างใดเลย

            ชาวเมืองทั้งหลายจึงสงสัยว่า ชายชรากับภรรยาได้อะไรจากการจุดเทียนไปทั่วทั้งป่า แต่เมื่อชาวเมืองได้ฟังคำตอบของผู้เฒ่าทั้งสอง ชาวเมืองก็ถึงกับพูดไม่ออก เพราะทั้งคู่ตอบว่า  **สิ่งที่ได้จากการจุดเทียนมีเพียงอย่างเดียว นั่นคือความสุขใจที่ได้ช่วยเหลือผู้อื่น**

            จริง ๆ แล้ว  สองตายายผู้คุ้นเคยกับการใช้ชีวิตในป่าไม่จำเป็นต้องอาศัยแสงสว่างในยามค่ำคืนเลยแต่เพียงเพราะผู้เฒ่าทั้งสองอยากป้องกันภัยให้ลูก ๆ หลาน ๆ ในหมู่บ้านของตัวเองและผู้คนทั้งหลายที่อาจจำเป็นต้องเดินทางผ่านป่าในยามค่ำคืน  ชายชราและภรรยาจึงเสียสละเงินส่วนตัวก้อนสุดท้ายและเรี่ยวแรงที่มี ทำการจุดเทียนหนึ่งหมื่นเล่มทุกวันเพื่อให้ทุก ๆ คนปลอดภัยจากสัตว์ร้ายในป่า

            ความตั้งใจดีของสองตายายจุดประกายให้ทุก ๆ คนนึกอยากทำความดีเพื่อผู้อื่นบ้าง ชาว เมืองทั้งหลายจึงผลัดกันนำเทียนเล่มใหม่มาแทนเทียนหนึ่งหมื่นเล่มของชายชราและภรรยาที่ค่อย ๆ สั้นลงทุกวันๆ  รวมทั้งพวกเขายังบริจาคเงินทองและแบ่งปันข้าวของให้แก่ชาวบ้านในป่าที่มีฐานะยากจนกว่าอีกด้วย

            ส่วนชาวบ้านในป่านั้น  พวกเขาก็นำอ่างใส่น้ำดื่มมาตั้งไว้ที่หน้าบ้าน ทำเพิงนั่งพักให้คนที่เหนื่อยอ่อนจากการเดินทางได้ใช้หลบแดด ติดป้ายและกระดิ่งที่ประตูให้คนที่ต้องการความช่วยเหลือเรียกหาได้ทุกเวลา จัดขนมผัดขนมต้มและผลไม้วางไว้ให้นักเดินทางได้ใช้รองท้อง และพยายามเสนอตัวช่วยเหลือคนทุกคนตามกำลังที่มีอยู่

            ความดีที่ผู้สูงอายุทั้งสองได้กระทำลงไปเปรียบเหมือนการเริ่มต้นจุดเทียนให้แสงสว่างแก่สังคมที่มืดมิด  แม้ในตอนแรกแสงอาจยังน้อย แต่เมื่อผู้คนเห็นดีเห็นงามกับการทำความดีและพร้อมใจกันต่อเทียนแห่งความดีด้วย   ทุกหนทุกแห่งจึงเต็มเปี่ยมไปด้วยความดีงามและความสุข

            สองตายายดีใจมากที่ได้เห็นคนทุกคนช่วยเหลือเกื้อกูลกัน  ส่วนผู้คนทั้งหลายนั้น  เมื่อพวกเขาเล็งเห็นถึงจิตใจอันดีงามของผู้เฒ่าทั้งสอง  ทุกคนจึงช่วยกันดูแลชายชราและภรรยาผู้เป็นบุคคลต้นแบบให้มีความสุขสืบมา...ตลอดชั่วชีวิตของท่าน



ใบกิจกรรม ทำดี...ใครๆก็ทำได้

 คำสั่ง ให้นักเรียนสรุปเรื่อง ข้อคิดที่ได้ ผลของการทำในสิ่งที่ดีและถูกต้องจากการ

อ่านนิทานเรื่อง “คนต่อเทียน” ในรูปแบบของ Mind Map พร้อมทั้งตกแต่งให้สวยงาม

**ความยุติธรรม คือ การเลือกกระทำในสิ่งที่ดีและถูกต้อง**

**แบบสังเกตพฤติกรรม วิชา จริยศึกษา**

**.............................................................................................................................................................**

**คำชี้แจง :** 1. ครูสังเกตพฤติกรรมของนักเรียน แล้วใส่เครื่องหมาย 🗸 ในช่องระดับคะแนน

 2. ในแต่ละรายการประเมินนักเรียนต้องได้คะแนนระดับ 2 จึงจะถือว่าผ่านเกณฑ์

|  |  |  |  |
| --- | --- | --- | --- |
| **เลขที่** | **ชื่อ สกุล** | **รายการประเมินพฤติกรรม** | **ผลการประเมิน** |
|  |  | **ตอบคำถาม** | **ปฏิบัติกิจกรรม** | **ผ่าน** | **ไม่ผ่าน** |
|  |  | **3** | **2** | **1** | **3** | **2** | **1** |  |  |
| 1 |  |  |  |  |  |  |  |  |  |
| 2 |  |  |  |  |  |  |  |  |  |
| 3 |  |  |  |  |  |  |  |  |  |

**รายการประเมินพฤติกรรม**

* **ด้านการตอบคำถาม**

|  |  |
| --- | --- |
| **คะแนน / ความหมาย** | **พฤติกรรมที่ปรากฏ** |
| 3 = ดี | ตั้งใจฟังและร่วมตอบคำถามทุกครั้ง ด้วยความมั่นใจ ถูกต้องชัดเจน มีเหตุผล |
| 2 = พอใช้ |  ตั้งใจฟังและร่วมตอบคำถามเป็นบางครั้ง ด้วยความมั่นใจพอใช้ ตอบถูกต้องบางครั้ง |
| 1 = ปรับปรุง | ไม่ค่อยตั้งใจฟังคำถาม ขาดความมั่นใจในการตอบคำถาม ต้องถามเพื่อนเสมอ |

* **ด้านการปฏิบัติกิจกรรม**

|  |  |
| --- | --- |
| **คะแนน / ความหมาย** | **พฤติกรรมที่ปรากฏ** |
| 3 = ดี | ปฏิบัติกิจกรรมที่ได้รับมอบหมายทั้งงานเดี่ยว และงานกลุ่มอย่างตั้งใจ ด้วยความรับผิดชอบ มีความรอบคอบ และมีผลงานที่ปรากฏถูกต้อง ชัดเจน |
| 2 = พอใช้ |  ปฏิบัติกิจกรรมที่ได้รับมอบหมายทั้งงานเดี่ยว และงานกลุ่ม อย่างตั้งใจบ้าง แต่ไม่สม่ำเสมอ และมีผลงานที่ปรากฏถูกต้องบ้าง  |
| 1 = ปรับปรุง |  ขาดความกระตือรือร้นในการปฏิบัติกิจกรรมที่ได้รับมอบหมายทั้งงานเดี่ยว และงานกลุ่ม ไม่ค่อยรับผิดชอบ และผลงานที่ปรากฏไม่ค่อยถูกต้อง  |

**แบบประเมินพฤติกรรมของนักเรียน**

**หน่วยที่ 1 เรื่อง ความยุติธรรม คือ การเลือกกระทำในสิ่งที่ดีและถูกต้อง**

**คำสั่ง** ให้นักเรียนประเมินพฤติกรรมตนเอง ด้านความยุติธรรม และให้ผู้ปกครอง และครู ร่วม

ประเมินด้วย

**การให้คะแนน**

ปฏิบัติสม่ำเสมอ ให้ 3 คะแนน

ปฏิบัติเป็นบางครั้ง ให้ 2 คะแนน

ไม่ค่อยปฏิบัติ ให้ 1 คะแนน

**เกณฑ์ประเมิน ( นำคะแนน ของนักเรียน, ผู้ปกครอง, ครู มารวมกัน แล้วหาร 3 )**

ระดับคุณภาพ ดีมาก 30 คะแนน

ระดับคุณภาพ ดี 26 – 29 คะแนน

ระดับคุณภาพ พอใช้ 20 – 25 คะแนน

ระดับคุณภาพ ปรับปรุง ต่ำกว่า 20 คะแนน

|  |  |  |  |
| --- | --- | --- | --- |
| **พฤติกรรม** | **นักเรียน** | **ผู้ปกครอง** | **ครู** |
| 1. เก็บของได้และนำส่งคืน |  |  |  |
| 2. ไม่หยิบของผู้อื่นก่อนได้รับอนุญาต |  |  |  |
| 3. เข้าแถวซื้ออาหาร /เครื่องดื่ม |  |  |  |
| 4. ช่วยคุณครู/ผู้ปกครอง ถือของ |  |  |  |
| 5. ไม่พูดโกหก พูอแต่ความจริงเสมอ |  |  |  |
| 6. ทำผิดและยอมรับผิด |  |  |  |
| 7. รู้จักรักษาของส่วนรวม เช่น รู้จักปิดน้ำปิดไฟ |  |  |  |
| 8. ไม่แกล้งเพื่อน |  |  |  |
| 9. เชื่อฟังคำสั่งสอนของคุณครู/ผู้ปกครอง |  |  |  |
| 10. ตั้งใจทำงาน |  |  |  |
| **ลงชื่อผู้ประเมิน** |  |  |  |
| **รวมคะแนน (แต่ละช่องเต็ม 30)** |  |  |  |
| **คะแนนเฉลี่ย (รวม 3 ช่อง หาร 3)** |  |  |  |
| **ระดับคุณภาพ** |  |  |  |